CELEX: 32005D0395
Language: et
Date: 2005-05-10 00:00:00
Title: Nõukogu otsus 2005/395/ÜVJP, 10. mai 2005, millega muudetakse otsust 2001/80/ÜVJP Euroopa Liidu sõjalise staabi moodustamise kohta

26.5.2005   
            
            
               ET
            
            
               Euroopa Liidu Teataja
            
            
               L 132/17
            
         
      NÕUKOGU OTSUS 2005/395/ÜVJP,
   10. mai 2005,
   millega muudetakse otsust 2001/80/ÜVJP Euroopa Liidu sõjalise staabi moodustamise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 28 lõiget 1,
   võttes arvesse Euroopa Ühenduse asutamislepingut, eriti selle artikli 207 lõiget 2,
   ning arvestades järgmist:
   
               (1)
            
            
               Euroopa Liidu sõjalise staabi (ELSS) praegune ülesehitus ja struktuur ei arvesta mitmeid selle uusi ülesandeid.
            
         
               (2)
            
            
               Lisaks võib nõukogu iseseisvate sõjaliste operatsioonide läbiviimise puhul teatavatel asjaoludel otsustada EL sõjalise komitee nõuandel kasutada ELSS kollektiivset võimsust, eelkõige juhul, kui on vaja tsiviil-sõjalist ühisreageerimist ja riiklikku peakorterit ei ole kindlaks määratud.
            
         
               (3)
            
            
               Seetõttu on vaja muuta ELSS pädevust ja struktuuri.
            
         
               (4)
            
            
               Poliitika- ja julgeolekukomitee soovitas 12. aprillil 2005 ELSS pädevust ja struktuuri muuta.
            
         
               (5)
            
            
               Seetõttu tuleks otsust 2001/80/ÜVJP (1) muuta,
            
         ON VASTU VÕTNUD JÄRGMISE OTSUSE:
   Artikkel 1
   Otsust 2001/80/ÜVJP muudetakse järgmiselt.
   
               1.
            
            
               Artikkel 2 asendatakse järgmisega:
               “Artikkel 2
               Euroopa Liidu sõjalise staabi pädevus ja struktuur on kindlaks määratud käesoleva otsuse lisas.”
            
         
               2.
            
            
               Artikkel 4 asendatakse järgmisega:
               “Artikkel 4
               Euroopa Liidu sõjalise staabi liikmete suhtes kohaldatakse eeskirju, mis on sätestatud nõukogu 16. juuni 2003. aasta otsuses 2003/479/EÜ, mis käsitleb nõukogu peasekretariaati lähetatud ekspertide ja sõjaväelaste suhtes kohaldatavaid eeskirju (2).
            
         
               3.
            
            
               Otsuse 2001/80/ÜVJP lisa asendatakse käesoleva otsuse lisaga.
            
         Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus avaldatakse Euroopa Liidu Teatajas.
   
      Brüssel, 10. mai 2005
      
         
            Nõukogu nimel
         
         
            eesistuja
         
         J. KRECKÉ
         
      
   
   
      (1)  EÜT L 27, 30.1.2001, lk 7.
   
      (2)  ELT L 160, 28.6.2003, lk 72.”.
   
      LISA
      EUROOPA LIIDU SÕJALISE STAABI (ELSS) PÄDEVUS JA STRUKTUUR
      1.   Sissejuhatus
      EL liikmesriigid otsustasid Helsingis moodustada nõukogus uued alalised poliitilised ja sõjalised organid, mis võimaldaksid Euroopa Liidul täita oma kohustusi seoses kõigi EL lepingus sätestatud konfliktide ennetamise ja kriisiohjamise ülesannetega. Helsingi aruande kohaselt annab ELSS, “mis on osa nõukogu struktuurist, sõjalist nõu ning toetab Euroopa ühist julgeoleku- ja kaitsepoliitikat, viies sealhulgas läbi EL juhitavaid sõjalisi kriisiohjamisoperatsioone”.
      12.–13. detsembril 2003 toimunud kohtumisel tervitas Euroopa Ülemkogu dokumenti pealkirjaga “Euroopa kaitsepoliitika: NATO-EL konsultatsioonid, planeerimine ja operatsioonid”. 16.–17. detsembril 2004 kiitis Euroopa Ülemkogu heaks üksikasjalikud ettepanekud selle dokumendi rakendamise kohta. ELSSil on järgmine pädevus:
      2.   Missioon
      Sõjalise staabi ülesandeks on varajane hoiatamine, olukorra hindamine ning EL lepingu artikli 17 lõikes 2 ettenähtud operatsioonide ja ülesannete, sealhulgas Euroopa julgeolekustrateegias kindlaks määratud operatsioonide ja ülesannete strateegiline planeerimine. See hõlmab ka Euroopa riiklike ja riikidevaheliste vägede määratlemist ning Euroopa Liidu sõjalise komitee (ELSK) juhitavate poliitikate ja otsuste elluviimist.
      3.   Roll
      
                  —
               
               
                  Staap on EL sõjaliste erialateadmiste allikas;
               
            
                  —
               
               
                  staap tagab sideme ühelt poolt ELSK ja teiselt poolt EL käsutuses olevate sõjaliste ressursside vahel ning annab ELSK juhiste kohaselt sõjalist nõu EL organitele;
               
            
                  —
               
               
                  staap täidab kolme peamist operatiivset ülesannet: varajane hoiatamine, olukorra hindamine ja strateegiline planeerimine;
               
            
                  —
               
               
                  staap tagab varajase hoiatamise. Staap planeerib, hindab ja annab soovitusi seoses kriisiohjamise kontseptsiooni ja üldise sõjalise strateegiaga ning viib ellu ELSK otsused ja suunised;
               
            
                  —
               
               
                  staap toetab ELSKd olukorra hindamise ja kõigi EL lepingu artikli 17 lõikes 2 sätestatud operatsioonide ja ülesannete, sealhulgas Euroopa julgeolekustrateegias kindlaks määratud operatsioonide ja ülesannete strateegilise planeerimise (1) sõjaliste aspektide osas kõigi EL juhitavate operatsioonide puhul, olenemata sellest, kas EL kasutab NATO vahendeid ja võimsust või mitte;
               
            
                  —
               
               
                  staap toetab (peasekretäri/kõrge esindaja või poliitika- ja julgeolekukomitee taotlusel) ajutisi missioone kolmandatesse riikidesse või rahvusvahelistesse organisatsioonidesse, andes vastavalt vajadusele konfliktide ennetamise, kriisiohjamise ja konfliktijärgse stabiliseerimise sõjaliste aspektidega seotud nõu ja abi;
               
            
                  —
               
               
                  staap aitab kaasa sõjaliste võimete alaste eesmärkide väljatöötamisele, hindamisele ja läbivaatamisele, võttes asjaomaste liikmesriikide puhul arvesse vajadust tagada vastavalt kokkulepitud menetlustele sidusus NATO kaitseplaneerimisprotsessi ning rahupartnerluse planeerimis- ja aruandlusprotsessiga;
               
            
                  —
               
               
                  staap teeb tihedat koostööd Euroopa Kaitseagentuuriga;
               
            
                  —
               
               
                  staap vastutab koolituse, õppuste ja koostegutsemisvõime vallas liikmesriikide poolt EL käsutusse antud relvajõudude ja võimsuse järelevalve ja hindamise ning neid käsitlevate soovituste andmise eest;
               
            
                  —
               
               
                  staap tagab võime tugevdada riiklikku peakorterit, mis on määratud EL iseseisvat operatsiooni läbi viima, eelkõige tsiviil-sõjalise staabiüksuse kaudu;
               
            
                  —
               
               
                  staap vastutab tsiviil-sõjalise staabiüksuse kaudu EL iseseisvate sõjaliste operatsioonide planeerimise ja läbiviimise eest ning tagab ELSS võime luua kiiresti operatsioonide keskus konkreetse operatsiooni läbiviimiseks, eelkõige juhul, kui on vaja tsiviil-sõjalist ühisreageerimist ja riiklikku peakorterit ei ole kindlaks määratud, pärast seda, kui nõukogu on ELSK nõuandel nimetatud operatsiooni käsitleva otsuse vastu võtnud.
               
            4.   Ülesanded
      
                  —
               
               
                  Staap annab ELSK juhiste kohaselt sõjalist nõu peasekretärile/kõrgele esindajale ja EL organitele;
               
            
                  —
               
               
                  staap jälgib potentsiaalseid kriisikoldeid, tuginedes asjakohastele riiklikule ja riikidevahelisele luurealasele võimsusele;
               
            
                  —
               
               
                  staap annab vaatluskeskusele sõjalist teavet ja kasutab selle töö tulemusi;
               
            
                  —
               
               
                  staap tegeleb strateegilise eelplaneerimise sõjaliste aspektidega;
               
            
                  —
               
               
                  staap määrab koostöös NATOga EL juhitavateks operatsioonideks kindlaks Euroopa riiklikud ja riikidevahelise väed ning koostab nendest loendi;
               
            
                  —
               
               
                  staap aitab kaasa liikmesriikide poolt EL käsutusse antud riiklike ja riikidevaheliste vägede arendamisele ja ettevalmistamisele (sealhulgas koolitus ja õppused). Üksikasjalikud sätted suhete kohta NATOga määratakse kindlaks asjaomastes dokumentides;
               
            
                  —
               
               
                  staap organiseerib ja koordineerib menetlusi riiklike ja riikidevaheliste peakorteritega, sealhulgas EL käsutusse antud NATO peakorteritega, tagades võimalikult suure vastavuse NATO menetlustele;
               
            
                  —
               
               
                  staap annab panuse terrorismivastase võitluse Euroopa julgeoleku- ja kaitsepoliitika mõõtme sõjalistesse aspektidesse;
               
            
                  —
               
               
                  staap aitab välja töötada kontseptsioone, doktriini, plaane ja menetlusi sõjaliste vahendite ja võimsuse kasutamiseks loodusõnnetuste või inimtegevusest tingitud katastroofide tagajärgede likvideerimisega seotud operatsioonides;
               
            
                  —
               
               
                  staap määrab kindlaks, planeerib ja viib läbi EL kriisiohjamise menetluste sõjalised aspektid, sealhulgas EL-NATO menetlustega seotud õppused, ning hindab neid;
               
            
                  —
               
               
                  staap osaleb operatsioonide ja õppustega seotud kulutuste hindamisel;
               
            
                  —
               
               
                  staap teeb koostööd riikidevaheliste vägede riiklike ja riikidevaheliste peakorteritega;
               
            
                  —
               
               
                  staap loob vastavalt EL-NATO vahelistele alalistele kokkulepetele alalised suhted NATOga;
               
            
                  —
               
               
                  staap võtab ELSSis vastu NATO kontaktrühma ja säilitab EL staabiüksuse SHAPEis kooskõlas eesistujariigi aruandega Euroopa julgeoleku- ja kaitsepoliitika kohta, mille nõukogu võttis vastu 13. detsembril 2004;
               
            
                  —
               
               
                  staap loob kokkuleppel ÜRO ning teiste rahvusvaheliste organisatsioonide, sealhulgas OSCE ja Aafrika Liiduga, asjakohased suhted nendes organisatsioonides kindlaksmääratud kontaktisikutega;
               
            
                  —
               
               
                  staap aitab läbi viia saadud kogemuste vajalikku põhjalikku analüüsi;
               
            
                  —
               
               
                  tsiviil-sõjalise staabiüksuse kaudu täidetavad ülesanded:
                  
                              —
                           
                           
                              staap koostab peasekretäri/kõrge esindaja või poliitika- ja julgeolekukomitee algatusel strateegilisi alternatiivplaane;
                           
                        
                              —
                           
                           
                              staap aitab välja arendada doktriini ja kontseptsioonide ning tsiviil-sõjalistest operatsioonidest ja õppustest saadud kogemuste kogumi;
                           
                        
                              —
                           
                           
                              staap valmistab ette kontseptsioone ja menetlusi EL operatsioonide keskuse jaoks ning tagab operatsioonide keskuse personali, vahendite ja varustuse olemasolu ja valmisoleku operatsioonide, õppuste ja koolituse läbiviimiseks;
                           
                        
                              —
                           
                           
                              staap hooldab, uuendab ja asendab EL operatsioonide keskuse varustust ning hooldab keskuse ruume.
                           
                        
            a)   Lisaülesanded kriisiohjamise olukordades
      
                  —
               
               
                  Staap taotleb konkreetset teavet luureasutustelt ja muud asjakohast teavet kõigilt olemasolevatelt allikatelt ning töötleb seda;
               
            
                  —
               
               
                  staap toetab ELSKd selle osalemisel poliitika- ja julgeolekukomitee esialgse planeerimisjuhendi ja planeerimisjuhiste koostamisel;
               
            
                  —
               
               
                  staap koostab ja seab prioriteetsuse järjekorda sõjalis-strateegilised tegevusvariandid, mis on ELSK poolt poliitika- ja julgeolekukomiteele antava sõjalise nõu aluseks:
                  
                              —
                           
                           
                              määrates kindlaks esialgsed üldised tegevusvariandid;
                           
                        
                              —
                           
                           
                              kasutades vajaduse korral planeerimisel abina väliseid allikaid, kes neid tegevusvariante üksikasjalikumalt analüüsivad ja edasi arendavad;
                           
                        
                              —
                           
                           
                              hinnates selle üksikasjalikuma töö tulemusi ja tellides vajalikuks osutuva edasise töö;
                           
                        
                              —
                           
                           
                              esitades ELSKle üldise hinnangu, tuues vastavalt vajadusele välja prioriteedid ja soovitused;
                           
                        
            
                  —
               
               
                  staap määrab koostöös riiklike planeerimisstaapide ja vajaduse korral NATOga kindlaks relvajõud, mis võiksid osaleda võimalikes EL juhitavates operatsioonides;
               
            
                  —
               
               
                  staap abistab operatsiooni ülemat tehnilise koostöö tegemisel kolmandate riikidega, kes on avaldanud soovi panustada sõjaliselt EL juhitavasse operatsiooni, ja relvajõudude moodustamist käsitleva konverentsi ettevalmistamisel;
               
            
                  —
               
               
                  staap jätkab kriisiolukordade jälgimist;
               
            
                  —
               
               
                  tsiviil-sõjalise staabiüksuse kaudu täidetavad ülesanded:
                  
                              —
                           
                           
                              ELSS ülemjuhatajale esitatud peadirektoraadi E (DGE) taotluse korral aitab staap teostada DGE vastutusel läbiviidavat kriiside reguleerimisega seotud poliitilis-sõjalist strateegilist planeerimist (kriisiohjamise kontseptsiooni, ühismeetme eelnõu jne väljatöötamine);
                           
                        
                              —
                           
                           
                              staap aitab teostada kriiside reguleerimisega seotud strateegilist planeerimist tsiviil-sõjaliste ühisoperatsioonide läbiviimiseks, töötades välja kriisiohjamise menetlustes ette nähtud strateegilised tegevusvariandid. Nimetatud planeerimine on ELSS ülemjuhataja ja DGE otseses vastutusalas ning peasekretäri/kõrge esindaja üldises alluvuses;
                           
                        
                              —
                           
                           
                              ELSS ülemjuhatajale esitatud DGE taotluse korral aitab staap teostada DGE vastutusel läbiviidavat kriiside reguleerimisega seotud tsiviilalast strateegilist planeerimist (politsei- ja tsiviilalaste strateegiliste tegevusvariantide väljatöötamine jne).
                           
                        
            b)   Lisaülesanded operatsioonide ajal
      
                  —
               
               
                  ELSS, mis tegutseb ELSK suuniste alusel, jälgib pidevalt operatsioonide kõiki sõjalisi aspekte. Staap viib koostöös operatsioonile määratud operatsiooni ülemaga läbi strateegilise analüüsi, toetamaks ELSKd strateegilise juhtimise eest vastutava poliitika- ja julgeolekukomitee nõustamisel;
               
            
                  —
               
               
                  pidades silmas poliitilisi ja operatsiooni puudutavaid arenguid, esitab staap ELSKle uued tegevusvariandid, mis on ELSK poolt poliitika- ja julgeolekukomiteele antava sõjalise nõu aluseks;
               
            
                  —
               
               
                  staap aitab tugevdada operatsioonide keskuse tuuma ning vajaduse korral EL operatsioonide keskust;
               
            
                  —
               
               
                  tsiviil-sõjalise staabiüksuse kaudu täidetavad ülesanded:
                  
                              —
                           
                           
                              staap on ELi operatsioonide keskuse alaliseks tuumaks;
                           
                        
                              —
                           
                           
                              staap aitab koordineerida tsiviiloperatsioone. Need operatsioonid viiakse läbi DGE vastutusel. Staap aitab tsiviiloperatsioone planeerida, toetada (kaasa arvatud sõjaliste vahendite võimaliku kasutamise kaudu) ja läbi viia (strateegiline tasand jääb DGE pädevusse).
                           
                        
            5.   Struktuur
      
                  —
               
               
                  Staap töötab ELSK sõjaliste suuniste alusel ning annab sellele oma tegevusest aru;
               
            
                  —
               
               
                  ELSS on nõukogu peasekretariaadi struktuuriüksus, mis allub otse peasekretärile/kõrgele esindajale ning tegutseb tihedas koostöös teiste nõukogu peasekretariaadi struktuuriüksustega;
               
            
                  —
               
               
                  ELSS juhib ELSS ülemjuhataja, kes on kindralleitnanti auastmega;
               
            
                  —
               
               
                  staap koosneb liikmesriikidest lähetatud rahvusvahelise pädevusega personalist kooskõlas eeskirjadega, mida kohaldatakse nõukogu peasekretariaati tööle lähetatud liikmesriikide ekspertide ja sõjaväelaste suhtes, ning nõukogu peasekretariaadist ja komisjonist lähetatud ametnikest. ELSS personalivaliku protsessi parandamiseks soovitatakse liikmesriikidel esitada igale taotletavale ametikohale mitu kandidaati.
               
            
                  —
               
               
                  tulemaks toime kõigi ülesannetega, on ELSSil A lisas esitatud struktuur;
               
            
                  —
               
               
                  kriisiohjamise olukordades või õppuste ajal võib ELSS oma teadmisi, inimressursse ja infrastruktuuri kasutades moodustada kriisimeeskondi. Lisaks sellele võib staap vajaduse korral taotleda ELSK kaudu EL liikmesriikidelt ajutist lisapersonali;
               
            
                  —
               
               
                  tsiviil-sõjalise staabiüksuse missiooni, ülesanded ja struktuuri ning operatsioonide keskuse ülesehituse kiitis nõukogu heaks 13. detsembril 2004 ja Euroopa Ülemkogu kinnitas need 16.–17. detsembril 2004. ELSK annab ELSS ülemjuhataja kaudu suuniseid tsiviil-sõjalise staabiüksuse sõjalise tegevuse kohta. Staabiüksuse poolt kriisiohjamise tsiviilaspektidesse antava panuse eest vastutab DGE. Kõnealuse tegevuse kohta antakse kriisiohjamise tsiviilaspektide komiteele aru vastavalt kriisiohjamise tsiviilaspekte käsitlevatele menetlustele.
               
            6.   Suhted kolmandate riikidega
      ELSK suhted EL mittekuuluvate NATO Euroopa liikmetega, muude kolmandate riikidega ning EL kandidaatriikidega määratakse kindlaks EL ja kolmandate riikide suhteid käsitlevates asjakohastes dokumentides.
      
         (1)  Esialgsed mõisted:
      Strateegiline planeerimine– planeerimistegevus, mis algab kohe pärast kriisi tekkimist ja lõpeb siis, kui EL poliitilised organid on heaks kiitnud sõjalis-strateegilise tegevusvariandi või nende kogumi. Strateegilise planeerimise protsess hõlmab olukorra sõjalist hindamist, poliitilis-sõjalise raamistiku kindlaksmääramist ja sõjalis-strateegiliste tegevusvariantide väljatöötamist.
      Sõjalis-strateegiline tegevusvariant– võimalik sõjaline tegevus, mille eesmärk on saavutada poliitilis-sõjalises raamistikus kindlaksmääratud poliitilis-sõjalised eesmärgid. Sõjalis-strateegilises tegevusvariandis kirjeldatakse üldjoontes sõjalist lahendust, vajalikke ressursse ja piiranguid ning operatsiooni ülema ja operatsiooni peakorteri valikut käsitlevaid soovitusi.
      
         LIIDE
         ÜLEVAADE ELSS-I STRUKTUURIST
         
            
         LÜHENDID
         A
         
                     ACOS
                  
                  
                     Staabiülema asetäitja
                  
               
                     ADMIN
                  
                  
                     Haldusüksus
                  
               C
         
                     CEUMC
                  
                  
                     Euroopa Liidu sõjalise komitee esimees
                  
               
                     CIS
                  
                  
                     Side ja infosüsteemide osakond
                  
               
                     Civ/Mil Cell
                  
                  
                     Tsiviil-sõjaline staabiüksus
                  
               
                     CIVCOM
                  
                  
                     Kriisiohjamise tsiviilaspektide komitee
                  
               
                     CMC SPT
                  
                  
                     Euroopa Liidu sõjalise komitee esimehe abid
                  
               
                     CMPS
                  
                  
                     Tsiviil-sõjalise strateegilise planeerimise üksus
                  
               
                     CONOPS
                  
                  
                     Operatsiooni kontseptsioon
                  
               
                     CRP/COP
                  
                  
                     Kriisidele reageerimise planeerimise ja käimasolevate operatsioonide üksus
                  
               D
         
                     DDG/COS
                  
                  
                     Euroopa Liidu sõjalise staabi ülemjuhataja asetäitja ja staabiülem
                  
               
                     DGE
                  
                  
                     Peadirektoraat E
                  
               
                     DGEUMS
                  
                  
                     Euroopa Liidu sõjalise staabi ülemjuhataja
                  
               
                     DOC/CON
                  
                  
                     Doktriini ja kontseptsioonide üksus
                  
               E
         
                     EUMC
                  
                  
                     Euroopa Liidu sõjaline komitee (ELSK)
                  
               
                     EUMS
                  
                  
                     Euroopa Liidu sõjaline staap (ELSS)
                  
               
                     EXE/TRG/ANL
                  
                  
                     Õppuste, koolituse ja analüüsi üksus
                  
               
                     EX OFFICE
                  
                  
                     Kantselei
                  
               F
         
                     FOR/CAP
                  
                  
                     Relvajõudude ja võimete arendamise üksus
                  
               I
         
                     INT
                  
                  
                     Luureosakond
                  
               
                     INT POL
                  
                  
                     Luurepoliitika üksus
                  
               
                     ITS
                  
                  
                     Infotehnoloogia ja julgeoleku üksus
                  
               L
         
                     LEGAL
                  
                  
                     Õigusnõunik
                  
               
                     LOG
                  
                  
                     Logistika üksus
                  
               
                     LOG/RES
                  
                  
                     Logistika ja ressursside osakond
                  
               O
         
                     OCPS
                  
                  
                     Operatsioonide keskuse koosseisulised töötajad
                  
               
                     OHQ
                  
                  
                     Operatsiooni peakorter
                  
               
                     OPLAN
                  
                  
                     Operatsiooni plaan
                  
               
                     OPSCEN
                  
                  
                     Operatsioonide keskus
                  
               
                     OPS/EXE
                  
                  
                     Operatsioonide ja õppuste osakond
                  
               P
         
                     PERS
                  
                  
                     Isiklikud abid
                  
               
                     POL
                  
                  
                     Poliitika üksus
                  
               
                     POL/PLS
                  
                  
                     Poliitika ja planeerimise osakond
                  
               
                     POL/REQ
                  
                  
                     Poliitika ja vajaduste üksus
                  
               
                     PRD
                  
                  
                     Tootmise üksus
                  
               R
         
                     REQ
                  
                  
                     Vajaduste üksus
                  
               
                     RES/SPT
                  
                  
                     Ressursside üksus
                  
               U
         
                     UN MLO
                  
                  
                     ÜRO juures asuv koostööohvitser